ສປຊ ກ່າວວ່າ ລາຄາອາຫານ ໃນໂລກ ຫຼຸດລົງ ເປັນປີທີສີ່ ລຽນຕິດ
ອົງການສະຫະປະຊາຊາດ ກ່າວວ່າ ລາຄາ​ອາຫານ​​ໃນໂລກ ​ໄດ້​ຫລຸດລົງ ​ເປັນ​ປີ​ທີສີ່ລຽນຕິດ ໃນ​ປີ 2015 ທ່າມກາງການມີ​ສະ​ບຽງອາຫານ ຢ່າງ​ຫຼວງຫຼາຍ. ​
ລາຄາອາຫານໃນໂລກໄດ້ຕົກຕ່ຳລົງເປັນປີທີສີ່ຕິດຕໍ່ກັນ ໃນປີ 2015 ທ່າມກາງ ການມີສະບຽງອາຫານຢ່າງຫຼວງຫລາຍ ແລະ ການຊັກຊ້າລົງຂອງເສດຖະກິດໂລກ ອົງການອາຫານແລະກະເສດສະຫະປະຊາຊາດ ຫຼື FAO ກ່າວ ວ່າລາຄາຂອງອາຫານທີ່ສຳຄັນໆໄດ້ລຸດລົງ 19 ເປີເຊັນນຳໂດຍ ນໍ້ານົມ ແລະນໍ້າຕານ ທ່ານ Abdolreza Abbassian ນັກເສດຖະສາດອະວຸໂສຂອງ ອົງການ FAO ກ່າວວ່າ “ມີສະບຽງອາຫານຢ່າງຫຼວງຫຼາຍ ທ່າມ ກາງຄວາມຕ້ອງການທີ່ບໍ່ຄ່ອຍເຂັ້ມແຂງ ແລະຄ່າຂອງເງິນໂດລາ ທີ່ແຂງຂຶ້ນ ເປັນເຫດຜົນອັນສຳຄັນ ທີ່ພາໃຫ້ມີຄວາມອ່ອນແອທົ່ວໄປທີ່ຄອບງໍາລາຄາອາຫານໃນປີ 2015 ” ລາຄາຜະລິດຜົນ ຕາມທີ່ໄດ້ວັດແທກໂດຍດັດຊະນີລາຄາຂອງອົງການ FAO ໄດ້ຫລຸດ ລົງເກືອບ 30 ເປີເຊັນ ນັບແຕ່່ປີ 2011 ເປັນຕົ້ນມາ ທັງນີ້ກໍຍ້ອນມີຜະລິດຜົນເພີ້ມຂຶ້ນ ດັດຊະນີການວັດແທກປະຈຳເດືອນແມ່ນມີການປ່ຽນແປງລາຄາ ຂອງອາຫານປະເພດ ເມັດ ແກ່ນນໍ້າມັນພືດ ຜະລິດຕະພັນນົມ ຊີ້ນແລະນໍ້າຕານ ໃນເດືອນທັນວາຜ່ານມານີ້ ດັດຊະນີດັ່ງກ່າວໄດ້ຫລຸດລົງ 1 ເປີເຊັນ ຈາກເດືອນກ່ອນ ພ້ອມດ້ວຍການຫລດລາຄາຂອງຊີ້ນ ເນີຍ ແລະອາຫານປະເພດເມັດ ຫລາຍກວ່າການ ສູງຂຶ້ນຂອງລາຄານໍ້າຕານ ແລະນໍ້າມັນພືດ